Leqdic deg umawal yekcem deg uḥric n uselmed n tmaziɣt. Ɣef waya, nextar asentel yerzan asegzi n wawalen n teqbaylit s tebaylit. Ɣer tagara n umahil, nessaram : - Ad d-nemmel tarrayt iwulmen i uxeddim n umawal i wid yebɣan ad ḍefren abrid-a, - Awalen n unekcum ad-d-ttwasegzin, ad sen-ttunefken yisalen ama d wid yerzan tajerrumt, tasnalɣa d tasnamekt, - Akatay-agi ad d-yesfaydi deg-s yimeɣri, ladɣa imi iḥuza ddeqs n yisental d tansiwin yerza usegzi, - Ad nessiweḍ ad neg asegzawal ameẓyan s teqbaylit ara yilin yettwagza, yettwafham, yenneqbal s ɣur yal imeɣri ara t-id-iqeṣden, - Ad nesselmed i unelmad tameslayt-is mebla ma yuɣal ɣer tmeslayin nniḍen.